钦定古今图书集成/明伦汇编/氏族典/第132卷 > 《廖用贤尚友录》 > 辛愿
## 钦定古今图书集成/明伦汇编/氏族典/第132卷 > 《廖用贤尚友录》 > 辛愿

按《金史辛愿传》：“愿字敬之，福昌人。年二十五，始知读
书，博极书史，作文有绳尺，诗律精严，有自得之趣。性
野逸，不修威仪。贵人延客，麻衣草屦，足胫赤露，坦然
于其间，剧谈豪饮，傍若无人。后为河南府治中高廷
玉客，廷玉为府尹温迪罕福兴所诬，愿亦被讯掠，几
不得免，自是生事益狼狈。愿雅负高气，不能从俗俯”
仰，迫以饥冻流离，往往见之于诗。有诗数千首，常贮
竹橐中。正大末，没洛下。